joelniklaus/EU_Wikipedias huggingface dataset:
Borovica horská

Borovica horská alebo kosodrevina (lat. Pinus mugo, Pinus montana, Pinus mughus, Pinus pumilio) je druh borovice. Je to ihličnatý strom krovistého vzrastu bez hlavného koreňa. Dorastá do výšky 1-2 metrov a vyskytuje sa prevažne v horských oblastiach nad hornou hranicou lesa, poprípade v nižších polohách na rašeliniskách alebo vrchovištiach.

Systematika

Borovica horská v širšom zmysle 
V niektorých systémoch (nie však v tomto článku) zahŕňa borovica horská aj borovicu pyrenejskú a borovicu barinnú. Delenie potom vyzerá takto.

borovica horská (Pinus mugo):
 borovica horská kosodrevinová/kosodrevina (Pinus mugo subsp. mugo, Pinus mugo subsp. pumilio)
 borovica pyrenejská
 borovica barinná

alebo

borovica horská (Pinus mugo):
 borovica horská kosodrevinová/kosodrevina (Pinus mugo subsp. mugo, Pinus mugo subsp. pumilio)
 Pinus mugo subsp. uncinata:
 borovica pyrenejská
 borovica barinná

Borovica horská v užšom zmysle (kosodrevina) 
Коsodrevina (teda predmet tohto článku) sa delí napr. takto:

Borovica horská (kosodrevina, Pinus mugo (subsp. mugo)):
 P. mugo var. mugo  (Alpy, Šumava, Jizerské hory, Krkonoše, Karpaty, vrchy Balkánu, Dinárske vrchy, Abruzzy).
 P. mugo var. pseudopumilio (Česko, Schwarzwald)

Výzor 
Borka hnedošedá, nelúpavá. Letokruhy svetlo zelené, neskôr hnedé až čiernošedé, holé. Ihličie po dvoch na brachyblastoch, husto obrastajú vetvy, 3-8 cm dlhé, kosákovito zahnuté, na obidvoch stranách s prieduchmi. Šišky sú symetrické, jednotlivé alebo v lôžkach, vajíčkovo kuželovité, prisadnuté alebo krátko stopkovité.

Výskyt 
Na hornej hranici lesa, prevažne v zóne subalpínskej vegetácie, v Alpách, v severných a stredných Dinaridoch, v Karpatoch a pohoriach severného Balkánu. Okrem týchto hlavných oblastí sa vyskytuje izolovane v pohoriach Jura, Vogézy, Šumava, Jizerské hory, Tatry a Krkonoše, najnižšie v strednom Taliansku v pohorí Abruzzy. Veľmi často sa spontánne kríži s borovicou blatkou, borovicou pyrenejskou a borovicou sosnovou.

Iné projekty

Zdroje 
 
 
 

Borovicovité
Ihličnaté stromy
Kry
Okrasné rastliny
Príslop (sedlo na Orave)

Príslop () je sedlo v pohorí Oravská Magura, medzi vrchmi Príslop () a Poľana () a tvorí hranicu okresov Dolný Kubín a Námestovo.

Sedlom vedie  značkovaný turistický chodník z Kubínskej hole na Budín () a Magurku (), ako aj cesta I/78, vedúca z Oravského Podzámku na hraničný priechod Oravská Polhora.

Zdroje 
 Poloha na turistickej mape

Priesmyky a sedlá na Slovensku
Oravská Magura
Kosodrevina

Kosodrevina môže byť:
 druh borovice, pozri borovica horská
 názov biotopu, pozri kosodrevina (biotop)
 lokalita na južných svahoch Chopka, pozri Kosodrevina (Chopok)
Solaris Urbino 15

Solaris Urbino 15 je model poľského nízkopodlažného autobusu, ktorý od roku 1999 až do roku 2018 vyrábala firma Solaris Bus & Coach.

Autobusy Urbino 15 sú kapacitnejšou verziou štandardného modelu Urbino 12. Ide o trojnápravový mestský autobus s dĺžkou  s nízkou podlahou (320 – ) v celej dĺžke vozidla. Pre nástup a výstup cestujúcich slúžia troje dvere, umiestnené na pravej bočnici. Pohon autobusov Urbino 15 môže zabezpečovať okrem klasického naftového motora aj motor na stlačený zemný plyn.

Model Solaris Urbino 15 je najviac rozšírený v Poľsku a to hlavne vo Varšave, kde je v prevádzke vyše 200 kusov. Ďalej jazdí v Lotyšsku (Daugavpils, Riga), v Nemecku a v Česku (Ostrava, Plzeň). Na Slovensku jazdí v Bratislave (22ks variant CNG) a Košiciach (34ks + 1ks CNG variant-prototyp).

V Bratislave premávajú na linke .

V Košiciach premávajú hlavne na linkách 27, 52, 54, 55 a 56.

Zdroje

Iné projekty

Externé odkazy 
 Urbino 15 na stránke Solaris Bus & Coach 

Autobusy Solaris
Solaris Urbino 10

Solaris Urbino 10 je model poľského nízkopodlažného autobusu, ktorý od roku 2002 až do roku 2018 vyrábala firma Solaris Bus & Coach.

Model Urbino 10 nahradil pôvodný typ Urbino 9, ktorý firma Solaris vyrábala od roku 1999. Urbino 10 je dvojnápravový mestský nízkopodlažný autobus s dĺžkou , určený pre menej vyťažené linky. Na prvej bočnici sa nachádzajú troje dvere.

Pohon okrem štandardného naftového motora môže zabezpečovať aj motor na stlačený zemný plyn.

Väčšina vozidiel bola dodaná do poľských miest (hlavne do Varšavy), ale po niekoľko kusov bolo exportovaných napríklad do Nórska, Talianska alebo Francúzska.

Na Slovensku jazdia v Bratislave (dodané v rokoch 2014 – 2015 v počte 10 ks – zväčša jazdiace na linkách: 23, 30, 123 a  130) a v Púchove (dodané v roku 2021 v počte 3 ks pôvodom z Dornbirna dopravcu Postbus).

Iné projekty

Externé odkazy 
 Urbino 10 na stránke Solaris Bus & Coach

Zdroj 

Autobusy Solaris
Minčol (vrch v Oravských Beskydách)

Minčol () je vrch v Oravských Beskydách. Leží nad obcou Mútne, približne  severozápadne od Námestova.

Poloha 
Nachádza sa v strednej časti pohoria, v geomorfologickom podcelku Pilsko. Vrch leží v Žilinskom kraji, v okrese Námestovo a zasahuje na katastrálne územie obce Mútne. Najbližšími sídlami sú južne situované Mútne a juhovýchodne ležiace Oravské Veselé. Vrch patrí do Chránenej krajinnej oblasti Horná Orava.

Opis 
Minčol leží v samostatnej rázsoche, ktorá vybieha južným smerom z hlavného hrebeňa z vrchu Munczolik (). Južným smerom susedí Spálený vrch () a Súšava (), východným leží vrch Mechy () a dominantné Pilsko (), severným Munczolik a Polanica () a západným Tri kopce (), Magurka () a Veľký grúň (). Vrch patrí do povodia rieky Orava; severné a západné svahy odvodňujú prítoky Mútňanky, východné odvádzajú vodu do rovnakej rieky Bystrým potokom. Na vrchol nevedie značený chodník.

Výhľady 
Vrcholová horská lúka umožňuje kruhový rozhľad. Viditeľné sú okolité vrchy Oravských, Kysuckých, Žywieckych a Moravsko-sliezskych Beskýd, časť Malej Fatry, Oravskej Magury, Nízkych a Západných Tatier.

Prístup 
Na vrchol nevedie značený chodník, preto prístup je možný lesnými cestami a chodníkmi. Hrebeňom severným smerom vedie  červená značka z Troch kopcov pod Pilsko.

Referencie

Pozri aj 
 Pilsko (geomorfologický podcelok)
 Zoznam vrcholov v Oravských Beskydách

Zaujímavosť 
Zaujímavosťou je výskyt trojice rovnomenných vrchov na relatívne malom území Hornej Oravy:
 Minčol (vrch v Oravských Beskydách) (1 272,8 m n. m.)
 Minčol (vrch v Oravskej Magure) - najvyšší vrch pohoria (1 393,9 m n. m.)
 Minčol (vrch v Oravskej Magure; 1 139,3 m n. m.)

Externé odkazy 
 Poloha na turistickej mape

Tisícovky na Slovensku
Vrchy v Oravských Beskydách
Vrchy v okrese Námestovo
Mútne
Breathe (Nickelback)

„Breathe“ je štvrtý singel kanadskej rockovej skupiny Nickelback z ich druhého štúdiového albumu The State vydaného v roku 1998 a následne v roku 2000. Bol to celkovo piaty singel skupiny. Premiéra singlu sa konala vo februári 2001.

Skladba na koncertoch
Singel „Breathe“ debutoval naživo v roku 1998 počas koncertov propagujúcich album The State v Spojených štátoch a v Kanade. Skladba pola tiež použitá v koncertnom albume Live at Home, ktorý bol nahraný v roku 2002 v Edmontone. Po skončení turné All The Right Reasons Tour v roku 2007 prestala byť skladba hraná naživo.

Zoznam skladieb
CD singel:

Umiestnenie v rebríčkoch

Zostava
Nickelback
 Chad Kroeger - spev, rytmická gitara, produkcia
 Ryan Peake - sólová gitara, sprievodný spev
 Mike Kroeger - basová gitara
 Ryan Vikedal - bicie

Produkcia
 Nahraný:1998 v Green House Studios v Burnaby (Britská Kolumbia)
 Hudobný producent: Chad Kroeger, Nickelback, Dale Penner
 Mix: Garth Richardson v Green House Studios v Burnaby (Britská Kolumbia)
 Mastering: Brett Zilahi v Metalworks v Misissauga
 Producent: Ken Grant 
 Fotografie: Neil Zlozower 
 Manažment: Bryan Coleman 
 Úprava: Three Mountain Design, Inc.
 Aranžovanie: Chad Kroeger, Ryan Peake, Mike Kroeger, Ryan Vikedal
 Text piesne: Chad Kroeger
 Hudobné vydavateľstvo: Začiatkom disk vydaný v Kanade nezávisle, Roadrunner Records

Externé odkazy
 Text piesne

Single z 2000
Piesne z 2000
Single skupiny Nickelback
Piesne skupiny Nickelback
Kvázimetrický priestor

Kvázimetrický priestor je matematická štruktúra zovšeobecňujúca pojem metrického priestoru. Kvázimetrický priestor je definovaný ako metrický priestor, ktorého metrika nie je nutne symetrická. To znamená, že môžu existovať body a, b kvázimetrického priestoru také, že vzdialenosť z a do b nie je tá istá ako vzdialenosť z b do a.

Definícia  

Kvázimetrický priestor je usporiadaná dvojica , kde X je neprázdna množina a d je zobrazenie  na usporiadaných dvojiciach prvkov X, nazývané kvázimetrika na X, pre ktoré sú splnené nasledujúce podmienky:

  a .
  (trojuholníková nerovnosť).

Príklad 

Vzdialenosť medzi vrcholmi silne súvislého orientovaného grafu G s kladným ohodnotením hrán je kvázimetrikou na množine vrcholov grafu G.

Pozri aj 

 Metrický priestor
 Pseudometrický priestor

Literatúra 

 Steen, L. A., Seebach, J. A.: Counterexamples in Topology. Holt, Rinehart and Winston, 1970.

Externé odkazy 

 Článok o kvázimetrických priestoroch na PlanetMath .

Matematická analýza
Topológia
Automatická prevodovka

Automatická prevodovka je druh prevodovky používaný v dopravných prostriedkoch. Umožňuje voľbu rôznych rýchlostných stupňov, ale mení ich za stáleho ťahu motora. Vodič pre radenie ani rozjazd nepotrebuje ovládať spojku.

Ovládanie automatickej prevodovky 
 D (Drive) – jazda dopredu
 N (Neutral) – pri normálnej jazde nie je nutné túto voľbu používať
 R (Reverse) – spiatočka
 Ďalej tu nájdeme polohy pre manuálne radenie jednotlivých stupňov.

Na páke sa tiež nachádza tlačidlo, ktoré je potrebné stlačiť pri niektorých zmenách polohy páky. Zabraňuje sa tak neúmyselným zmenám, ktoré môžu byť pre prevodovku fatálne (napr. zaradenie spiatočky vo vysokej rýchlosti).

Pozri aj 
 Hydrodynamický menič
 Diferenciál
 Manuálna prevodovka
 Nápravová prevodovka
 Prevodovka (všeobecný popis)
 Planétová prevodovka
 Redukcia
 Rozvodovka
 Synchronizovaná prevodovka
 Variátor
 Parkovacia západka
 Ozubené koleso (technický popis)

Iné projekty 

Prevodovky
Rexall Place

Rexall Place je hokejový štadión v Edmontone, v Kanade. V rokoch 1974 až 1995 sa hala nazývala Northlands Coliseum, v rokoch 1995 až 1998 Edmonton Coliseum, v rokoch 1998 až 2003 Skyreach Centre a od roku 2003 hala nesie súčasný názov. Pred halou stojí socha Wayna Gretzkeho, jedného z najlepších hokejistov, ktorí hrali okrem iného v tíme Edmonton Oilers, teda v tíme, ktorý hrá svoje domáce zápasy v tejto hale.

Živé nahrávky 
Nasledujúce skupiny v hale nahrali živé albumy, filmy alebo videá:
 Yes nahrali v roku 1984 koncertný film 9012Live v tejto hale.
 Nickelback nahrali v roku 2002 koncertné video Live at Home v tejto hale.
 Our Lady Peace nahrali v roku 2003 časť nahrávky Live v tejto hale.
 Michael W. Smith nahral svoje živé DVD Worship počas akcie YC Alberta v tejto hale.
 Corb Lund nahrali v roku 2007 koncertné video počas turné Horse Soldier! Horse Soldier! v tejto hale.
 Thousand Foot Krutch nahrali svoj koncert YC Alberta dňa 28. mája 2010 v tejto hale. Živé CD a DVD tejto show je plánované na vydanie v roku 2010.

Informácie 
 Adresa: 7424 118 Ave. N.W. Edmonton, Alberta T5B 4M9
 Otvorený od: 1974
 Kapacita: 16 839 miest

Referencie

Externé odkazy 
 Rexall Place oficiálna webstránka 
 Rexall Place na Hockeyarenas.net 

Hokejové štadióny v Kanade
Architektúra z 1974
Stavby v Edmontone
Šport v Edmontone
Hrad Rabí

Hrad Rabí je zrúcanina hradu ležiaca v rovnomennej obci na vyvýšenom ostrohu nad riekou Otavou v nadmorskej výške 540 metrov asi 8 kilometrov severovýchodne od mesta Sušice.

Od začiatku 14. storočia stála na mieste dnešného hradu tvrdza pánov z Velhartic. V júni 1421 bola obliehaná a dobytá husitmi; pri obliehaní prišiel o druhé (pravé) oko Jan Žižka. V 15. storočí prebehla rozsiahla prestavba, pri ktorej bola rozšírená rozloha hradu a bolo zosilnené jeho opevnenie. Uprostred bol postavený donjon s obytnou i obrannou funkciou, celková rozloha hradu (asi 1 hektár, ide o najväčší hrad v Čechách) bola rozdelená na tri časti, ktoré bolo možné brániť samostatne. V roku 1498 bola dokončená hradná kaplnka. 

Hrad bol vyplienený počas tridsaťročnej vojny a v 18. storočí vyhorel. Čiastočne bol renovovaný od roku 1920. V súčasnosti je prístupný verejnosti, v rekonštruovaných priestoroch je malé múzeum. V roku 1978 bol vyhlásený za národnú kultúrnu pamiatku.

Pozri aj 
 Zoznam národných kultúrnych pamiatok Českej republiky

Iné projekty

Externé odkazy 
 Oficiálna stránka 
 Rabí
 popis hradu

Zdroj 

Rabí
Národné kultúrne pamiatky v Plzenskom kraji
Zámok Vranov nad Dyjí

Zámok Vranov nad Dyjí je významný barokový zámok vo Vranove nad Dyjí. V roku 2001 bol vyhlásený za národnú kultúrnu pamiatku.

Dejiny 

Nad Vranovom sa týčiaci sa monumentálny barokový zámok bol pôvodne vybudovaný ako jeden z prvkov podyjskej obrannej sústavy pri južnej hranici zeme. Prvý písomný doklad o jeho existencii je už v Kosmovej kronike (k roku 1100). Zo začiatku to bol kráľovský majetok. V 15. storočí ho získal bohatý a mocný rod  Lichtenburgovcov, v priebehu 16. storočia sa tu striedali v krátkych intervaloch rôzni majitelia ako napríklad Dietrichsteinovci, Streinovci, Čertorejskí, Meziříčskí z Lomnice ap. Za tridsaťročnej vojny hrad obliehali a poškodili Švédi a skazu potom dovŕšil rozsiahly požiar v roku 1665. 

Po čiastočnom zničení hradu v roku 1665 začali vtedajší majitelia Althannovci podľa plánov J. B. Fischera z Erlachu prestavbu na barokový zámok. Architektonickým ťažiskom zámku sa stala Sála predkov o rozmeroch 25 × 15 ×  so sochami predkov pánov z Althannu a freskou v kupole od J. M. Rothmayera. Ďalšou významnou súčasťou zámku je baroková zámocká kaplnka Najsvätejšej Trojice z prelomu 17. a 18. storočí. Z najstaršieho obdobia sa dochoval len hradbový múr a tri veže. Ďalšie stavebné úpravy nasledovali ešte v 18. storočí, kedy bolo upravené i zámocké okolie na prírodný park s radom drobných stavieb.
 
V 19. storočí vlastnili vravské domínium i so zámkom dva spriaznené rody poľského pôvodu: Mniszkovci a Stadnickí, ktorí sa okrem iného zamerali na dovŕšenie úprav krajinárskeho parku budovaného už za Althannovcov v druhej polovici 18. storočia. Za druhej svetovej vojny kúpil zámok ako ríšsky konfiškát nemecký barón Gebhard von der Wense-Mörse. Po jej skončení sa zámok stal štátnym majetkom.

Súčasnosť 
Dnešná návštevnícka inštalácia tejto významnej národnej kultúrnej pamiatky ponúka prehliadku pôvodných barokových interiérov sály predkov a kaplnky a ďalej viac ako 20 miestností naznačujúcich kultúru vranovského bývania z konca 18. a z celého 19. storočia. Zvláštny dôraz je v nich položený na produkciu známej vranovskej továrne na kameninu, ktorá v prvých dvoch tretinách umelecky i technologicky ovplyvňovala výrobu kameniny v českých krajinách i za ich hranicami.

Pozri aj 
 Zoznam národných kultúrnych pamiatok Českej republiky
 Zoznam zámkov v Česku

Iné projekty

Externé odkazy 
 Oficiálna stránka
 Virtuálna prehliadka zámku

Zdroj 

Vranov nad Dyjí
Vranov nad Dyjí
Vranov nad Dyjí
Vranov nad Dyjí
Stavby v okrese Znojmo
Bilineárna forma

Bilineárna forma alebo bilineárny funkcionál dvoch premenných je v matematike ľubovoľné zobrazenie z množinovej druhej mocniny daného vektorového priestoru do poľa jeho skalárov, ktoré je lineárne v oboch zložkách. Inými slovami, ide o ľubovoľné bilineárne zobrazenie na danom vektorovom priestore do množiny jeho skalárov.

Definícia 

Nech V je vektorový priestor nad poľom F. Bilineárna forma na V je zobrazenie  také, že platí:
 
 
 
 

To znamená, že B musí byť v každej svojej zložke lineárne zobrazenie. Oproti definícii bilineárneho zobrazenia sa definícia bilineárnej formy líši tým, že jej obor hodnôt musí byť podmnožinou poľa F.

Druhy bilineárnych foriem 

Medzi základné špeciálne druhy bilineárnych foriem patria:

 Symetrické bilineárne formy, pre ktoré navyše platí 
 Antisymetrické bilineárne formy, pre ktoré navyše platí 
 Alternujúce bilineárne formy, pre ktoré navyše platí 

Dá sa dokázať, že každá alternujúca bilineárna forma je antisymetrická. Ak má pole F charakteristiku rôznu od 2, je aj každá antisymetrická forma alternujúca.

Pozri aj 

 Lineárna forma
 Kvadratická forma

Literatúra 

 Shapirov, R. A.: Course of Linear Algebra and Multidimensional Geometry. Bashkir State University - Ufa, 1996.
 Vopěnka, P.: Analytická geometrie druhé generace. Univerzita Jana Evangelisty Purkyně v Ústí nad Labem, 1998.

Externé odkazy 

 Definícia bilineárnej formy - MathWorld .
 Článok o bilineárnych formách - PlanetMath .

Lineárna algebra
Billy Gibbons

Billy Gibbons (nar. William Frederick Gibbons; * 16. december 1949, Houston, Texas, USA) je americký hudobník, inštrumentalista, spevák a gitarista rockovej skupiny ZZ Top. 

Je známy svojou spoluprácou s hudobníkmi ako Kid Rock, Vivian Campbell, Hank Williams III a skupinami ako Nickelback alebo Queens of the Stone Age. Tiež je známy tým, že hrá na gitare Gretsch Billy Bo a na svojej slávnej gitare Gibson Les Paul z roku 1959, ktorá je známa ako Pearly Gates. Taktiež je známy používaním mince mexického pesa ako brnkadla a používaním gitarovej techniky pinch harmonics v svojich sólach.

Referencie

Externé odkazy 
 ZZ Top Oficiálna webstránka
 Billy Gibbons gitarový článok

Osobnosti z Houstonu
Členovia skupiny ZZ Top
Rockoví gitaristi USA
Kesha

Kesha Rose Sebert (* 1. marec 1987, San Fernando Valley, Los Angeles, USA), známa pod umeleckým menom Kesha alebo Ke$ha, je americká speváčka, textárka a rapperka. V roku 2005, keď mala 18 rokov, podpísala zmluvu s vydavateľstvom producenta Dr. Luke, Kemosabe Records. Jej prelom prišiel v roku 2009 po tom, čo sa objavila v úspešnom singli rappera Flo Rida, „Right Round“. Svoj prvý debutový album Animal a EP Cannibal vydala v roku 2010. Keshina hudba a imidž boli poháňané jej okamžitým komerčným úspechom, kedy sa album Animal dostal na prvú priečku v Spojených štátoch. Single „Tik Tok“ a „We R Who We R“ sa tiež dostali na prvé miesto. V tom istom čase pokračovala so skladaním piesní pre iných umelcov, vrátane piesne „Till the World Ends“ pre Britney Spears. Warrior, Keshin druhý štúdiový album vyšiel v decembri 2012. Singel „Die Young“ sa dostal do top-ten a „Tik Tok“ je jedným z najpredávanejších digitálnych singlov v histórii, z ktorého sa celosvetovo predalo cez 14 miliónov kópií.  

Ovplyvnená rôznymi umelcami a žánrami, Kesha čerpá inšpiráciu hlavne z hudby 80. rokov; Madonna, Queen, a Beck. Po experimentovaní s country a pop rockom, sa najviac venuje elektronickej hudbe. Jej hudba sa všeobecne krúti okolo zábavy, individuality, rebélie, žiaľu, nadprirodzených momentov i útekov do iných svetov. Kesha zastáva práva zvierat a LGBT komunity. Od svojho debutu bola veľakrát nominovaná a vyhrala ocenenia vrátane MTV Europe Music Award za najlepšieho nováčika roku 2010. V USA predala cez 33 miliónov nahrávok (albumy, skladby a zvonenia) a celosvetovo až 60 miliónov.

Detstvo
Jej matka Pebe Sebert bola tiež speváčkou a o Keshu sa musel starať jej starší brat. Pebe Sebert sa s rodinou presťahovala v roku 1991 do mesta Nashville, kde získala kontrakt, a tak tam Ke$ha strávila väčšinu rokov. Ke$ha navštevovala hudobnú školu v prírode. Matka jej pomohla dostať sa do rôznych nahrávacích štúdií. Spolu s celou rodinou si zahrala v jednej epizóde seriálu „The Simple Life“. V 17-tich rokoch Ke$ha odišla z Brentwood High School v meste Clayton a vrátila sa do Los Angeles, kde pokračovala vo svojej hudobnej kariére.

Život a kariéra

2005 – 2009: Kariérne začiatky 
V rokoch 2006 až 2008 Kesha naspievala niekoľko pesničiek do rôznych seriálov, napríklad jej pieseň „Former Overexposed Blonde“ sa objavila v seriáli „Degrassi: Next Generation“. Ďalší z jej piesní „Backstabber“ a „Chain Reaction“ v seriáli „The Hills“. V tejto dobe sa podieľa aj na tvorbe textu singla „This Love“ skupiny The Veronicas. Jej hlas tiež môžeme počuť v pozadí pesničky „Lace & Leather“ od Britney Spears. Ukázala sa aj vo videoklipe „I Kissed a Girl“ od speváčky Katy Perry. V neposlednom rade jej hlas zaznel aj v pesničke „Right Round“ od rappera Flo Rida. Vo videoklipe ale nie je. Ke$ha spolupracuje s umelcami ako Pitbull, Taio Cruz, Jason Derulo a iní.

Diskografia 
 Animal (2009)
 Warrior (2012)

Iné projekty 

 
Dance speváčky USA
Speváčky elektronickej hudby USA
Popové speváčky USA
Rockové speváčky USA
Speváci-skladatelia USA
Skladatelia modernej hudby USA
Textári piesní USA
Osobnosti USA poľského pôvodu
Osobnosti z Los Angeles
Vodní nádrž Les Království

Vodní nádrž Les Království je údolná priehradná nádrž na rieke Labe ležiaca pri samote Tešnov v katastrálnom území Bílá Třemešná,  proti prúdu od mesta Dvůr Králové nad Labem, v úzkom údolí, ktoré prechádza Kocléřovským chrbátom. Na ľavom brehu ju lemuje rozsiahly lesný komplex Kráľovstvo, zvyšok starého hraničného lesa, po ktorom získala priehrada svoje meno.

Priehrada je v českých pomeroch neobvyklá svojim vysoko estetickým stavebným prevedením. V súčasnosti je vďaka svojej jedinečnosti vyhľadávaným cieľom turistov.

Od 3. septembra 1958 je priehrada aj s elektrárňou zapísaná ako nehnuteľná pamiatka, od roku 1964 národná technická pamiatka, od 1. júla 2010 je národnu kultúrnou pamiatkou.

Dejiny 

Po ničivej povodni z roku 1897, ktorá zasiahla údolie Labe až po Pardubice, bolo rozhodnuté o výstavbe dvoch vodných diel, ktoré by prívalové vody zadržali – Labskej (pri Špindlerovom Mlýne) a Tešnovskej (dnešná priehrada Les Kráľovstva). Podklady pre stavebný projekt začalo v roku 1903 pripravovať Technické oddelenie pre úpravu riek v Prahe vedené stavebným radom Ing. Josefom Plickom. Stavba prebiehala v rokoch 1910 – 1920 (zdržanie spôsobila prvá svetová vojna). Stavebnú časť vykonala firma J. V. Velflík a strojné zariadenie dodala firma Fanta a Jireš (obe spoločnosti taktiež z Prahy). Náklady na stavbu priehrady boli 4,7 miliónov rakúskych korún. Po dokončení výstavby to bola najväčšia vodná nádrž vo vtedajšom Česko­-Slovensku.

Technické parametre 

Hrádza je gravitačná oblúková, murovaná z kráľovodvorského pieskovca. Šírka hrádze v základe je 37 metrov a v korune . Dĺžka hrádze v korune je 218 metrov. Maximálna výška hrádze je , hĺbka pri hrádzi je asi 28 metrov. Nádrž je pri zásobnom objeme dlhá  a maximálna zatopená plocha je 85 hektárov (v bežnej prevádzke ). Súčasťou priehrady je od roku 1923 aj vodná elektráreň o výkone 2×600 kW. Po korune hrádze vedie cesta miestneho významu.

Stavebné prevedenie 

Celý súbor stavieb je navrhnutý v romantizujúcom, pseudogotickom duchu. Samotná koruna hrádze je doplnená dvomi bránami s ozdobnými vežičkami. Domček hrádzneho, stojaci neďaleko na pravom brehu, pripomína malý kamenný hrad s dominantnou vežou s cimburím.

Referencie

Pozri aj 
 Zoznam národných kultúrnych pamiatok Českej republiky

Iné projekty

Externé odkazy 
 Podrobná technická správa o priehrade
 Les Království – dokument ČT (2008), možnosť on-line prehrania
 Virtuálna prehliadka

Zdroj 

Les Království
Národné kultúrne pamiatky v Královohradeckom kraji
Neogotické stavby v Česku
Les Království
Elektrárne v Královohradeckom kraji
Stavby v okrese Trutnov
Bílá Třemešná
Alexandrijský kódex

Alexandrijský kódex alebo Codex Alexandrinus (Gregory-Aland no. 02 alebo A) zo 5. storočia je jeden z najstarších a najcennejších biblických rukopisov na svete. Kódex je napísaný v gréčtine na pergamene, v dvoch stĺpcoch na stranu. Bol objavený náhodou v roku 1624 Cyrilom Lukaris.

Kódex nie je kompletný. Je vystavený v British Library (MS Royal 1. D. V-VIII) v Londýne.

Pozri aj 
 Sinajský kódex

Referencie

Iné projekty

Externé odkazy 
 Codex Alexandrinus na Encyclopedia of Textual Criticism

Biblické rukopisy
Kódexy
Rick Parashar

Rick Parashar (* 13. december 1963 – † 14. august 2014) bol americký hudobný producent, známy svojou prácou v 90-tych rokoch, kedy spolupracoval s takými skupinami ako Alice in Chains, Pearl Jam či Blind Melon. Spoločne so svojím bratom Rajom bol majiteľ nahrávacieho štúdia London Bridge Studio.

Produkčná diskografia 
 Temple of the Dog – Temple of the Dog (1991)
 Pearl Jam – Ten (1991)
 Alice in Chains – Sap (1992)
 Blind Melon – Blind Melon (1992)
 Pride & Glory – Pride & Glory (1994)
 Litfiba – Spirito (1994)
 New World Spirits – Fortune Cookie (1996)
 Unwritten Law – Unwritten Law (1998)
 U.P.O. – No Pleasantries (2000)
 Nickelback – Silver Side Up (2001)
 Stereomud – Perfect Self (2001)
 Anyone – Anyone (2001)
 Epidemic – Epidemic (2002)
 3 Doors Down – Away from the Sun (2002)
 Long-View – Mercury (2003)
 Melissa Etheridge – Lucky (2004)
 Alex Lloyd – Alex Lloyd (2005)
 Bon Jovi – Have a Nice Day (2005)
 Ugly – Ugly (2007)
 10 Years – Division (2008)
 Juke Kartel - Nowhere Left to Hide (2009)

Referencie 

Narodenia v 1963
Hudobní producenti USA
Úmrtia v 2014
Zámok Kozel

Zámok Kozel je klasicistický lovecký zámok v Plzeňskom kraji v okrese Plzeň-mesto. Leží asi  juhovýchodne od mesta Plzeň a  od obce Šťáhlavy. V roku 2001 bol vyhlásený za národnú kultúrnu pamiatku.

Dejiny 
Zámok bol postavený na konci 18. storočia pod vedením staviteľa Václava Haberditza pre stavebníka Jana Vojtěcha Černína. Ide o prízemnú štvorkrídlovú budovu okolo vnútorného obdĺžnikového nádvoria. Táto stavba bola podľa návrhu Ignáca Palliardiho doplnená o kaplnku, jazdiareň, lokajňu a koniareň. Zámok leží v rozsiahlom zámockom parku.

Galéria

Pozri aj 
 Zoznam národných kultúrnych pamiatok Českej republiky

Iné projekty

Externé odkazy 
 Oficiálna stránka
 Podrobné informácie o zámku Kozel - dejiny, zaujímavosti, fotky

Zdroj 

Kozel
Národné kultúrne pamiatky v Plzenskom kraji
Novorenesančné stavby v Česku
Cyklistika

Cyklistika je jazda na bicykli s rekreačným, športovým, turistickým alebo dopravným zameraním. Osoby, ktoré jazdia na bicykli sú cyklisti. Cyklistika vznikla po skonštruovaní bicykla v 19. storočí. Dnes je na Zemi asi miliarda bicyklov, ktoré sú ekologickým a v niektorých oblastiach dôležitým druhom dopravy.

Športová cyklistika sa delí na dve odvetvia:
 Rýchlostná cyklistika zahŕňa: cestnú, dráhovú, BMX, cyklokros, horskú cyklistiku a cykloturistiku.
 Technické disciplíny: sálová cyklistika, cyklotrial a BMX Freestyle.

História 
Prvý bicykel podobajúci sa tomu dnešnému nakreslil vynálezca a maliar Leonardo da Vinci (1492). Jeho bicykel však nebol nikdy vyrobený. V roku 1800 vyrobil ruský nevoľník Artamov železný bicykel s pedálmi na prednom kolese. Tento samohyb mal však k dnešnému bicyklu dosť ďaleko. Hromadnú výrobu bicyklov začal až nemecký barón Karl Friedrich Drais, ktorý je nazývaný praotcom bicykla. 

Prvé organizované cyklistické preteky sa konali 31. mája 1868 v Paríži, v parku St. Cloude na vzdialenosť . O rok neskôr sa vo Veľkej Británii konali prvé medzimestské preteky na trase Londýn - Bristol. Nešlo však o cestné preteky, pretože v tom čase ešte bicykel nebol v Británii oficiálne uznaný ako cestný dopravný prostriedok. Skutočné prvé cestné preteky sa uskutočnili v tom istom roku vo Francúzsku (17. november 1869) na trati medzi Parížom a mestom Rouen, pričom dĺžka pretekov bola . Pretekov sa zúčastnilo 198 pretekárov.

V súčasnosti udávajú tempo a smer vývoja bicyklov dve veľké firmy - firma Campagnolo, vyrábajúca komponenty pre cestné bicykle a firma Shimano, jeden z najväčších výrobcov komponentov pre horské bicykle.

Pozri aj 
 športová cyklistika
 Cykloturistika

Iné projekty 

 
Olympijské športy
Hal Clement

Harry Clement Stubbs (* 30. máj 1922, Somerville, Massachusetts, USA – † 29. október 2003, Milton, Massachusetts, USA), známy pod menom Hal Clement, bol americký spisovateľ science fiction a vedúci predstaviteľ podžánru hard science fiction. Študoval astronómiu, chémiu a pedagogiku. Bol stredoškolským profesorom, maliarom a autorom vedeckých prác.

Bibliografia 
Needle (1950), ISBN 0-380-00635-9
Iceworld (1953), ISBN 0-345-25805-3
Mission of Gravity (1954), ISBN 0-345-31622-3
The Ranger Boys in Space (1956) (pre deti)
Cycle of Fire (1957), ISBN 0-345-24368-4
Close to Critical (1958), ISBN 0-345-24508-3 (v časopise 1958, kniha 1964)
Space Lash (1969) zbierka poviedok (tiež vydané ako Small Changes)
Star Light (1971), ISBN 0-345-02361-7 (pokračovanie románu Mission of Gravity)
Ocean on Top (1973), ISBN 1-4510-1057-5
Through the Eye of a Needle (1978), ISBN 0-345-25850-9 (pokračovanie románu Needle)
The Nitrogen Fix (1980), ISBN 0-441-58116-1
Still River (1987), ISBN 0-345-32916-3
Fossil (1993), ISBN 0-88677-573-6
Half Life (1999), ISBN 0-312-86920-7
The Essential Hal Clement, Volume 1: Trio for Slide Rule and Typewriter (1999), ISBN 1-886778-06-X
The Essential Hal Clement, Volume 2: Music of Many Spheres (2000), ISBN 1-886778-07-8
The Essential Hal Clement, Volume 3: Variations on a Theme by Sir Isaac Newton (2000), ISBN 1-886778-08-6
Heavy Planet (2002), ISBN 0-7653-0368-X (zbierka poviedok o Mesklinovi)
Noise (2003), ISBN 0-7653-0857-6

Po slovensky 
 Horúca planéta  (antológia Deti vesmírnej noci, Slovenský spisovateľ 1989)

Po česky 
 Důkaz, Mít tak sebou prachovku (Mladá fronta 1979)
 Důkaz, Mít tak sebou prachovku (antológia Těžká planeta, Triton 2002)
 Horká planeta  (antológia Objevitelé 2007)

Externé odkazy
 

Úmrtia na diabetes mellitus
Spisovatelia USA
Spisovatelia science-fiction USA
Osobnosti z Massachusetts
Gitarový efekt

Gitarový efekt je elektronické zariadenie, ktoré upravuje signál elektrickej gitary vedený do zosilňovača. Pôvodný signál má tvar sínusoidy, gitarové efekty ho však rôzne deformujú. V zahraničí pre ne existuje výraz stompboxy.

Najpoužívanejším typom gitarového efektu je skreslovač (distortion). Ten výrazným spôsobom mení pôvodný signál z gitary tým, že ho skresľuje. Pokiaľ nie je zvuk elektrickej gitary skreslený samotným zosilňovačom, znie podobne ako bežná akustická gitara. Takýto zvuk označujeme ako čistý.

Rozdenenie efektov
 fuzz - prapôvodný efekt, ktorý skresľuje zvuk prebudenými tranzistormi
 distortion - skreslovač, ktorý využíva zapojenie diódy proti zemi (hard clipping)
 overdrive - skreslovač - diódy zapojené v spätnej väzbe operačného zosilňovača - mäkšie skreslenie
 booster - „nakopáva“ signál
 chorus - modulačný efekt
 flanger - zvuk pripomínajúci štartujúce prúdové lietadlo
 limiter
 Sustainer 
 Feed backer 
 kompresor - upravuje úroveň signálu
 kvákadlo (wah-wah)
 octaver
 delay - efekt umožňujúci opakovanie tónov
 reverb, hall, echo - dozvukové efekty

Výrobcovia efektov
Existujú desiatky výrobcov efektov. Medzi nimi sa preslávil predovšetkým Boss, ktorý má v ponuke všetky druhy efektov, ktoré sú zároveň veľmi spoľahlivé. Medzi ďalších patria napr. MXR, Digitech, Marshall, Behringer,Ibanez, Vox, Electro Harmonix , DOD (zaniknutý, spojený s firmou Digitech). V podstate skoro každá firma vyrábajúca gitarové zosilňovače vyrába aj nejaké efekty.

Iné projekty

Externé odkazy 
 Gitarové efekty

Elektronika
Gitary
Bezov kódex

Bezov (cambridgeský) kódex alebo Bèzov (cambridgeský) kódex alebo Codex Bezae Cantabrigiensis (Gregory-Aland no. 05 alebo D) je kódex z 5. storočia, jeden z najstarších a najcennejších biblických rukopisov na svete. Kódex je napísaný v gréčtine a latinčine na pergamene, v jednom stĺpci na stranu. 

Kódex nie je kompletný, skladá sa z celkovo 406 listov. Je vystavený v Cambridgeskej univerzite (Nn. II 41).

Pozri aj 
 Clermontský kódex
 Bazilejský kódex

Referencie

Iné projekty

Externé odkazy 
 Scrivener F. H. A., Bezae Codex Cantabrigiensis: being an exact Copy, in ordinary Type, of the celebrated Uncial Graeco-Latin Manuscript of the Four Gospels and Acts of the Apostles, written early in the Sixth Century, and presented to the University of Cambridge by Theodore Beza A.D. 1581. Edited, with a critical Introduction, Annotations, and Facsimiles, Cambridge: Deighton, Bell, and Co, 1864.
 Christian-B. Amphoux, «La grande lacune du Codex de Bèze.», Vol. 17 (2004) 3-26
 M.-É. Boismard – A. Lamouille, Le texte occidental des Actes des Apôtres. Reconstitution et réhabilitation, 2 vol., Paris 1984. 
 D. C. Parker, Codex Bezae: An Early Christian Manuscript and its Text, Cambridge University Press, 1992.
 Low resolution digital facsimile of the Codex Bezae – Cambridge University Library

Biblické rukopisy
Kódexy
Ľadový hokej na Zimných olympijských hrách 1998

Ľadový hokej na Zimných olympijských hrách 1998 sa konal v japonskom Nagane v dňoch 7. – 22. februára. Súťaž mužov vyhralo , keď vo finále porazilo . V ženskej kategórii vyhral tím Spojených štátov, ktorý vo finále porazil Kanadu.

Hlavný turnaj

Muži

Ženy 

Športy na Zimných olympijských hrách 1998
1998
1998
Ľadový hokej v 1998
Gibson Guitar Corporation

Gibson Guitar Corporation je americká firma so sídlom v Nashville v štáte Tennessee v USA zaoberajúca sa výrobou akustických a elektrických gitár a spoločne s firmou Fender Musical Instruments Corporation je najznámejšou a najpoužívanejšou značkou. Firma vyrába hlavne typy Les Paul, SG, Flying V, Explorer, basové gitary a gitarové príslušenstvo (napr. struny atď.). Táto firma vynašla typ snímača humbucker, ktorý vyriešil nežiaduce zvuky ako bzučanie alebo šum.

Firmu Gibson najviac preslávil džezový gitarista Les Paul, ktorý v 40-tych rokoch predal firme návrh nového typu gitary – Les Paul, ktorá po ňom získala svoje meno. Spočiatku ho firma odmietla, ale nakoniec ho dala do výroby a teraz je typ Les Paul jej hlavným produktom.

Referencie

Iné projekty

Externé odkazy 
 Oficiálna web stránka, Gibson Guitar Company
 Oficiálna web stránka, Gibson Acoustic Guitars
 Oficiálna web stránka, Gibson Custom Shop

Podniky v USA
Výrobcovia hudobných nástrojov
Gitary
Nashville (Tennessee)
Basový bubon

Basový bubon alebo aj veľký bubon, či kopák (ang. bass drum) je súčasť súpravy bicích nástrojov a je najväčším bubnom bicej súpravy. Je charakteristický silnou konštrukciou a hlbokým zvukom. Spoločne s malým bubnom je základom rytmu. Priemer basového bubna sa pohybuje v rozmedzí od 18 do 26".

Hra na basovom bubne 
Zvuk basového bubna najčastejšie vytváraný pomocou jedno alebo dvojšľapkových pedálových mechanizmov ovládaných nohou. Prvý bubeník, ktorý hral na basový bubon pomocou nožnej šľapky, bol Dee Dee Chandler koncom 19. storočia.

Dvojšľapkový mechanizmus sa skladá z dvoch nezávislých pedálov spolu s dvoma nezávislými úderníkmi. Vytvorenie dvojšľapkového mechanizmu umožnilo nastaviť druhý pedál bližšie k pedálu hi hatu. Dvojšľapkový mechanizmus sa využíva hlavne v niektorých druhoch jazzu, rocku a metalu.

Konštrukcia basového bubna 
Zvyčajné stavebné prvky basového bubna sú:
 drevené alebo kovové telo
 predná a zadná membrána (oproti bubeníkovi môže mať otvory, tie však môžu byť v niektorých prípadoch odstránené)
 lisované ráfky membrán
 nastavovacia skrutka membrány
 nôžky držiace bubon v úrovni
 (voliteľné) dvojšľapkový mechanizmus - časť bicej súpravy určená na vytvorenie rýchlejšieho a zložitejšieho rytmu. Umožňuje hranie dvomi pedálmi na jednej centrále.

Tlmenie 
Za účelom tlmenia vysokých tónov a veľkého zdôraznenia basového bubna sa vkladajú do jeho vnútra špeciálne rohože, zvinutý materiál alebo vankúšik. V závislosti od toho, aký tlmený zvuk chce hudobník dosiahnuť, sa určuje, či rohož príde do priameho styku s membránami alebo príde do styku len s jednou z dvoch membrán.

Iné projekty

Referencie

Externé odkazy 
 Techniky hrania na basový bubon
 Historické bicie (vrátane basových)

Bicie nástroje
Feelin’ Way Too Damn Good

„Feelin' Way Too Damn Good“ je tretí singel kanadskej rockovej skupiny Nickelback vydaný v roku 2004. Pochádza a tiež propaguje album z roku 2003, The Long Road. Text piesne napísal Chad Kroeger. Vo Veľkej Británii bol singel vydaný ako druhý v poradí po singli „Someday“ pretože singel „Figured You Out“ bol zakázaný pre prílišnú obscénnosť textu. Na B-strane sa objavila skladba „Where Do I Hide“ z albumu Silver Side Up v akustickej verzii nahraný počas koncertu MTV Unplugged. Skladba z roku 2005 bola nominovaná na cenu Grammy v kategórii Najlepší hardrockový výkon. Singel získal zlatú platňu. Je to tretí singel z albumu The Long Road, ktorý získal zlatú platňu. Prvým bol singel „Someday“ a druhým bol „Figured You Out“.

Umiestnenie v rebríčkoch 
Skladba dosiahla dosť vysoké umiestnenia v hitparádach. Dosiahla #48 v rebríčku Billboard Hot 100, #23 v rebríčku Modern Rock Tracks a #3 v rebríčku Mainstream Rock Tracks. Skladba dosiahla tiež #2 v rebríčku Canadian Singles Chart a je prvým singlom skupiny od singlu „How You Remind Me“, ktorý nedosiahol #1 v tomto rebríčku.

Hudobné video 
Vo videoklipe piesne „Feelin' Way Too Damn Good“ môže byť naposledy videný bubeník Ryan Vikedal. Vikedal bol neskôr nahradený bývalým bubeníkom skupiny 3 Doors Down, Danielom Adairom. Videoklip ukazuje mladý pár jazdiaci v noci autom po meste a skupinu Nickelback hrajúcu v hale pred malou skupinou ľudí. Režisérom videoklipu bol Martin Weisz.

Zoznam skladieb 
CD singel:

Zostava 
Nickelback
 Chad Kroeger – spev, rytmická gitara, produkcia
 Ryan Peake – sólová gitara, sprievodný spev
 Mike Kroeger – basová gitara
 Ryan Vikedal – bicie

Štúdioví hudobníci
 Corinne Youchezin - ženské vokály

Produkcia 

 Nakraný: Apríl - August 2003 v štúdiu Green House (Burnaby) a v Mountain View Studios (Abbotsford) vo Vancouveri 
 Hudobný producent: Chad Kroeger, Joe Moi
 Mix: Randy Staub v The Warehouse Studios vo Vancouveri
 Asistent zvukového inžiniera: Zach Blackstone
 Mastering: George Marino v Sterling Sound"
 Koordinátor prác na albume: Kevin “Chief” Zaruk 
 Aranžovanie: Chad Kroeger, Ryan Peake, Mike Kroeger, Ryan Vikedal
 Text piesne: Chad Kroeger

Ostatní
 Manažment: Bryan Coleman z Union Entertainment Group
 Myšlienka obalu: Nickelback
 Hudobné vydavateľstvo: Roadrunner Records

Rebríčky

Referencie

Externé odkazy 
 Text piesne

Piesne skupiny Nickelback
Piesne z 2004
Single z 2004
Single skupiny Nickelback
Konvoj HX-84

HX-84 bol konvoj v druhej svetovej vojne, ktorý 28. októbra 1940 vyplával z Halifaxu v Kanade a jeho cieľom bol Liverpool v Spojenom kráľovstve. Konvoj sa skladal z 39 obchodných lodí a jeho jedinou ochranou bol ozbrojený obchodný krížnik HMS Jervis Bay. Jervis Bay bol linkový parník, ktorý bol na začiatku vojny vyzbrojený 7 šesťpalcovými delami.

Vrecková bojová loď Admiral Scheer, ktorej velil kapitán Theodor Krancke, vyplávala z Wilhelmshavena 14. októbra 1940. Jej cieľom bolo napádať konvoje a osamelo plávajúce lode v Atlantiku. O konvoji HX-84 sa Krancke dozvedel od šifrovacej služby B-dienst. 5. novembra konvoj našlo na pozícii  nemecké prieskumné lietadlo.

Na odpor sa nemeckej vreckovej bojovej lodi postavil ozbrojený obchodný krížnik HMS Jervis, ktorý sa snažil dať šancu obchodným lodiam, aby utiekli. Potom, čo bol potopený Jervis, zaútočil Admiral Scheer na lode konvoja a potopil britské obchodné lode Maiden, Trewellard, Kenbame Head, Beaverford, Fresno a poškodil tanker San Demetrio. Ostatné lode doplávali v poriadku do Liverpoolu. Na Jervise zahynulo 190 členov posádky vrátane kapitána Fegena.

Admirál Scheer pokračoval vo svojich útokoch a do Kielu sa vrátil až 1. apríla 1941. Počas plavby potopil celkom 16 lodí a preplával 46 000 námorných míl.

Kapitán britskej lode HMS Jervis Edward Fegen obdržal za ochranu konvoja HX-84 posmrtne Viktóriin kríž.

Zdroj 

Námorné bitky
Bitky druhej svetovej vojny
Bitky v 1940
Because of You

„Because of You“ je šiesty a zároveň posledný singel kanadskej rockovej skupiny Nickelback, pochádzajúci z albumu The Long Road z roku 2003. Singel bol vydaný len v USA vo forme Airplay dňa 7. septembra 2004. Autorom textu piesne je Chad Kroeger, hudbu zložila celá skupina. Skladba bola použitá na soundtrack MX vs. ATV Unleashed a v traileri na horor Jeepers Creepers 2 hneď pred skladbou „Meet the Creeper“ od Roba Zombieho. Skladba tiež vystupovala v populárnej videohre Guitar Hero World Tour vydanej v roku 2008.

Skladba na koncertoch 
Skladba je pravidelne hraná na koncertoch skupiny. Bola hraná počas koncertu skupiny na prestížnom rockovom hudobnom festivale Rock am Ring v roku 2004, z ktorého bolo vydané neoficiálne DVD. Skladba bola zahraná v o niečo rýchlejšom tempe ako v štúdiovej verzii v dĺžke iba 3 min. a 19 sek. Skladba sa tiež objavila na koncertnom DVD skupiny Live at Sturgis 2006, ktoré bolo nahrané počas jedného koncertu v rámci turné propagujúceho alnum All The Right Reasons. Počas hrania skladby, skupinu sprevádzala početná pyrotechnická show.

Chad Kroeger o skladbe „Because of You“:

Zoznam skladieb 
CD singel:

Zostava 
Nickelback
 Chad Kroeger – spev, rytmická gitara, produkcia
 Ryan Peake – sólová gitara, sprievodný spev
 Mike Kroeger – basová gitara
 Ryan Vikedal – bicie

Produkcia 

 Nahraný: Apríl - August 2003 v štúdiu Green House (Burnaby) a v Mountain View Studios (Abbotsford) vo Vancouveri
 Hudobný producent: Chad Kroeger, Joe Moi
 Mix: Randy Staub v The Warehouse Studios vo Vancouveri 
 Asistent zvukového inžiniera: Zach Blackstone
 Mastering: George Marino v Sterling Sound
 Koordinátor prác na albume: Kevin “Chief” Zaruk 
 Aranžovanie: Chad Kroeger, Ryan Peake, Mike Kroeger, Ryan Vikedal
 Text piesne: Chad Kroeger

Ostatní
 Manažment: Bryan Coleman z Union Entertainment Group
 Myšlienka obalu: Nickelback
 Hudobné vydavateľstvo: Roadrunner Records

Referencie

Externé odkazy 
 Text piesne
 

Piesne z 2004
Single z 2004
Single skupiny Nickelback
Piesne skupiny Nickelback
Balkánske ťaženie

Balkánske ťaženie je súhrnný názov pre boje na Balkáne počas druhej svetovej vojny. Člení sa na niekoľko fáz. 

Prvá fáza bola čisto taliansko-grécka vojna (28. október 1940 - 6. apríl 1941), keď Taliansko napadlo Grécko, utrpelo však zahanbujúcu porážku a jeho sily boli vytlačené aj z časti Albánska. 

Druhou fázou je nemecko-bulharsko-talianska invázia (urýchlená vylodením britských jednotiek v Grécku), počas ktorej bola za tri týždne obsadená Juhoslávia (pôvodne nemala byť vôbec cieľom, ale zvrhnutie pronemeckej vlády Hitlera prinútilo rozšíriť úder aj na ňu) aj Grécko, a vyvrcholila nemeckou inváziou na Krétu. 

Treťou fázou bol partizánsky odboj v Juhoslávii a Grécku.

Štvrtou fázou, ktorá začala po kapitulácii Talianska (8. september 1943), bol prerod partizánskych síl, hlavne juhoslovanských Titových jednotiek, do regulárnej armády a ich následný štandardný boj proti nemeckým a bulharským jednotkám. Záverečná fáza začala v roku 1944, keď sa do akcie zapojili britské sily v Grécku a Červená armáda v Juhoslávii a Bulharsku.

Zdroje 

 
Bojiská druhej svetovej vojny
Zámok Kunštát

Zámok Kunštát je zámok vypínajúci sa na výbežku plochej výšiny juhozápadne nad rovnomenným mestečkom.

Dejiny 
Hrad bol založený už v prvej polovici 13. storočia, čo dokladajú románske prvky na stavbe. Bol teda stavaný už Gerhardom zo Zbraslavi, otcom prvého známeho držiteľa Kunštátu a kolonizátorom okolitého územia Kunu zo Zbraslavi a Kunštátu, ktorý sa po hrade píše v roku 1279. 

Hrad rozšíril v prvej polovici 14. storočia Gerhard (Heralt) z Kunštátu, ktorý bol vo významných funkciách brnianskeho a znojemského komorníka. Kunštátska vetva rodu pánov z Kunštátu hrad držala až do roku 1414, kedy zomrel jej posledný mužský potomok Erhart mladší z Kunštátu. Hrad získala poděbradská vetva, resp. Boček starší z Poděbrad. Pretože jeho syn Viktorín Boček z Kunštátu a Poděbrad predčasne zomrel, hrad získal poručník Jiřího z Poděbrad Heralt z Kunštátu a Líšnice, ktorý bol známym odbojníkom rakúskeho vojvodu Albrechta II. Habbsburského, ktorý v roku 1436 Kunštát obliehal a dobyl. 

V druhej polovici 15. storočia začala výstavba predhradia a štítového múru, stavebníkom bol český kráľ Jiří z Poděbrad, preto sa veža v prehradí nazýva Poděbradská. V jeho diele pokračovali Procek z Kunštátu a Opatovic a po ňom jeho o jednu generáciu mladší bratanec Jan Heralt z Kunštátu a Líšnice. Gotickú stavebnú aktivitu zavŕšil ich príbuzný Hynek Boček z Polné na začiatku 16. storočia. Rod Kunštátovcov hrad stratil nadobro v roku 1521, kedy ho kúpil Vilém II. z Pernštejna. 

V roku 1560 získal hrad Jan Černický z Kácova. Ten začal vykonávať renesančnú prestavbu a hrad dostal podobu zámku. V roku 1593 kúpil panstvo rod grófov z Hardeku. V roku 1680 podnikol nový majiteľ Kašpar Fridrich, gróf z Lamberka, gotickú prestavbu a objekt sa tak definitívne zmenil na reprezentatívny zámok. V roku 1701 bola pristavená zámocká kaplnka sv. Jozefa. Približne v roku 1800 bola uskutočnená klasicistická úprava, o ktorú sa zaslúžili Honrichsovci, ktorí sídlili na zámku do roku 1945. 

V roku 1948 bol kunštátsky zámok zoštátnený a slúžil ako depozitár Moravského zemského archívu v Brne. Od 1. januára 2005 je Kunštát v správe Národného pamiatkového ústavu a je sprístupnený pre verejnosť.

Pozri aj 
 Zoznam národných kultúrnych pamiatok Českej republiky

Iné projekty

Externé odkazy 
 Oficiálna stránka

Zdroj 

Kunštát
Kunštát
Kunštát
Bitka o Smolensk (1941)

Prvá bitka o Smolensk bola bitka v úvodnej fáze bojov na východnom fronte počas druhej svetovej vojny, trvajúca od 6. júla do 5. augusta 1941. Bojovali v nej vojská Tretej ríše, proti brániacim sa jednotkám Červenej armády. Bitka bola súčasťou operácie Barbarossa. Podľa plánu nacistického Nemecka malo v priestore Smolenska, ktorý bol významným strategickým a dopravným uzlom, dôjsť k mohutnej obkľučovacej operácii a následnému zničeniu sovietskych vojsk na tomto úseku frontu. Týmto by bola otvorená cesta na Moskvu.  

Od začiatku operácie Barbarossa postúpili nemecké vojská do konca júna až k Minsku, kde zajali v byalistocko-minskom kotle viac než 300 000 vojakov Červenej armády. Sovietska obrana sa začiatkom mesiaca júl ustálila na čiare Vicebsk – Orša – Mahiľov. Tu vojská Červenej armády a Wehrmachtu zvádzali ťažké boje. Najdlhšie sa bránili jednotky 61. zboru, medzi nimi napr. 172. divízia generálmajora M. T. Romanova v Mahiľove, a to až do 26. júla 1941.

6. júla 1941 vojská skupiny armád Stred poľného maršala Fedora von Bocka obsadili Vicebsk. Nemci sa snažili podniknúť obkľučovacie manévre, ale sovietskym jednotkám sa z obkľúčenia podarilo uniknúť. Červená armáda sa sústredila na ďalšie obranné boje a spôsobila nemeckým jednotkám veľké straty. Dňa 30. júla podnikli jednotky pod vedením Georgija Žukova úspešný protiútok pri Jelni, pri ktorom po prvýkrát od začiatku vojny dokázali obsadiť územie, ktoré bolo predtým ovládané Nemcami. Začiatkom augusta uskutočnili tankové zväzy 9. nemeckej armády obkľučovací manéver, časť brániacich sa sovietskych vojsk v dňoch 5. – 6. augusta obišli a obsadili Smolensk. V obkľúčenom kotle južne od Smolenska zostalo 300 000 červenoarmejcov 16., 19. a 20. armády. Ďalším obkľúčeným sovietskym jednotkám sa podarilo uniknúť vďaka úderom posíl vojsk Západného frontu. Tým sa podarilo skonsolidovať ďalšiu obrannú líniu pred Moskvou. Išlo hlavne o sily 19. a 20. armády. V priestore pri Jelni boje pokračovali a Červená armáda prešla do obrany dňa 10. septembra.  

V obkľúčení pri Smolensku Nemci zajali 300 000 vojakov, ukoristili 3 200 tankov a 3 000 diel, avšak sami utrpeli veľké straty, keď prišli o 250 000 mužov a značné množstvo techniky. Vďaka týmto dlhotrvajúcim a vyčerpávajúcim bojom však mohla Červená armáda skonsolidovať obranu pred nemeckým útokom na Moskvu. Nemci stratili teoretickú možnosť dobyť Moskvu na prelome letných a jesenných mesiacov z chodu. Mnohí autori považujú úspešnú obranu a sovietske protiútoky v priestore Smolenska za jeden z rozhodujúcich okamihov bojov na východnom fronte. Aj keď je otázne, či by nemecké sily skutočne boli schopné Moskvu z chodu obsadiť, bez toho aby výrazne ohrozili krídla svojich útočiacich vojsk.

Referencie

Pozri aj 
Bitka o Smolensk (1812)
Bitka o Smolensk (1943)

Zdroj 

Bitky druhej svetovej vojny
Operácia Barbarossa
Bitky Nemecka počas druhej svetovej vojny
Bitky Sovietskeho zväzu počas druhej svetovej vojny
Bitky v 1941
Freja Beha Erichsenová

Freja Beha Erichsenová (* 18. október 1987, Roskilde, Dánsko) je dánska modelka.

Život 
Debutovala v roku 2005 na módnych prehliadkach v  Paríži a Miláne. Internetový portál models.com ju zaradil na druhé miesto v zozname top 50 svetových modeliek a časopis Vogue v Paríži za jednu z top 30 modeliek roku 2000. Na svojom tele má dohromady 16 tetovaní. Na krku má vytetované slovo float, z vnútornej strany jej ľavej paže pištoľ, na zadnej stranu pravej ruky nápis Serendipity is life ako aj text the world tonight is mine na pravom zápästí, čo je časť z textu pesničky „The Sky Lit Up“ od PJ Harvey.
Žije v New Yorku.

Referencie

Iné projekty

Zdroj

Externé odkazy 
 Freja Beha Erichsenová - profil v New York Magazine
 Freja Beha Erichsenová - profil na Models.com
 Freja Beha Erichsenová - profil na Supermodels.nl

Dánske modelky
Žijúci ľudia
Osobnosti z Roskilde